钦定古今图书集成/明伦汇编/官常典/第728卷 > 王玨〈从子宾〉
## 钦定古今图书集成/明伦汇编/官常典/第728卷 > 王玨〈从子宾〉

按《临海县志》：“玨字叔宝，号大观。初生时，父梦人遗双
玉，故名。登咸淳戊辰进士，授国子博士。德祐丙子，权
知台州事。伯颜南下，玨与兵部侍郎仙居陈仁玉集
义民，增陴浚隍，坚壁以守。力不能支，乃以郡章属杨
芳春，大书‘忠烈’二字于门，投左池以死。元兵既入，欲
得玨首，其从子宾泣曰：‘父死国，忍复残之耶’？”乃衣公
冠袍，据玨座俟，取其首以去。